b'\n_START_ARTICLE_\nLucebert\n_START_SECTION_\nBiografie\n_START_PARAGRAPH_\nTalentul lui Lucebert a fost descoperit \xc3\xaen timp ce acesta lucra cu tat\xc4\x83l s\xc4\x83u dup\xc4\x83 ore. La o jum\xc4\x83tate de an dup\xc4\x83 ce intrase la institutul de arte, Lucebert a devenit vagabond \xc8\x99i nu a avut acoperi\xc8\x99 deasupra capului p\xc3\xa2n\xc4\x83 \xc3\xaen 1947, c\xc3\xa2nd o m\xc4\x83n\xc4\x83stire i-a oferit ad\xc4\x83post \xc3\xaen schimbul execut\xc4\x83rii unei picturi murale de dimensiuni foarte mari. Lucebert a realizat lucrarea, dar aceasta nu a fost apreciat\xc4\x83 de c\xc4\x83lug\xc4\x83ri \xc8\x99i a fost vopsit\xc4\x83 cu alb._NEWLINE_Se reg\xc4\x83sea \xc3\xaen mi\xc8\x99carea literar\xc4\x83 olandez\xc4\x83 \xe2\x80\x9eDe Vijftigers\xe2\x80\x9d, care era puternic influen\xc8\x9bat\xc4\x83 de mi\xc8\x99carea avant-garde european\xc4\x83 CoBrA. Aceast\xc4\x83 influen\xc8\x9b\xc4\x83 se remarc\xc4\x83 \xc3\xaen primele lucr\xc4\x83ri ale lui Lucevert, care reflecta o viziune pesimist\xc4\x83 asupra vie\xc8\x9bii._NEWLINE_Cele mai multe poezii ale sale sunt colec\xc8\x9bionate \xc3\xaen Gedichten 1948-1965. \xc3\x8en anii 1960, a pictat lucr\xc4\x83ri figurativ-expresioniste._NEWLINE_Unul din citatele sale celebre este versul \xe2\x80\x9eAlles van waarde is weerloos\xe2\x80\x9d din poezia De zeer oude zingt (neerlandez\xc4\x83 Omul foarte b\xc4\x83tr\xc3\xa2n c\xc3\xa2nt\xc4\x83), citat care se traduce aproximativ \xe2\x80\x9eToate lucrurile pre\xc8\x9bioase sunt neajutorate/vulnerabile\xe2\x80\x9d. Propozi\xc8\x9bia este instalat\xc4\x83, \xc3\xaen form\xc4\x83 de litere de neon, pe acoperi\xc8\x99ul cl\xc4\x83dirii unei companii de asigur\xc4\x83ri din Rotterdam \xc3\xaen anii 1980, c\xc3\xa2t \xc8\x99i pe pere\xc8\x9bii altor cl\xc4\x83diri din preajm\xc4\x83.._NEWLINE_Lucebert a fost un activist anti-apartheid notabil.'